Ռիյադ Մահրազ

**Ռիյադ Մահրազ** (, , ), ալժիրցի ֆուտբոլիստ, Պրեմիեր Լիգայի ակումբ «Լեսթեր Սիթիի» և Ալժիրի ազգային հավաքականի եզրային կիսապաշտպան, 2014 թվականի աշխարհի առաջնության մասնակից։

## Ակումբային կարիերա
### «Կեմպեր»

Ռահեմ Մահրազը «ԱԱՍ Սարսել» ակումբի ֆուտբոլային դպրոցի սանն է։ 2009 թվականին նա միացել է չորրորդ դիվիզիոնի «Կեմպեր» սիրողական ակումբին և նրա կազմում խաղալով 27 խաղ հեղինակել է 1 գոլ։

### «Հավր»
2010 թվականին Մահրազը տեղափոխվել է «Հավր» և տեղափոխման սկզբից էլ թիմի կազմում տարբերվել է ահագին բարձր արդյունավետությամբ (13 գոլ թիմի կազմում անցկացրած առաջին մրցաշրջանում և 11՝ երկրորդում)։ 2011-12 մրցաշրջանում խաղացել է Լիգա 2-ում հանդես եկող «Հավրի» առաջին թիմի կազմում։ 2012-13 մրցաշրջանում Մահրազը սկսում է կանոնավոր կերպով հանդես գալ հիմնական կազմում։ Նա մրցաշրջանում խաղացել էր առաջնության 38 խաղերից 34-ում։ Պրոֆեսիոնալ մակարդակում իր առաջին գոլը նա խփել է 2012-13 մրցաշրջանի տասներորդ տուրում՝ «Շատորուի» դեմ տնային խաղի ժամանակ։

2014 թվականի հունվարի 11-ին Ռիյադ Մահրազը 3,5 տարվա պայմանագիր է կնքում «Լեսթեր Սիթիյի» հետ։ Տրանսֆերը արժեցավ շուրջ 400 հազար եվրո։ Մահրազը անգլիական Չեմպիոնշիպում կատարում է իր նորամուտը հունվարի 25-ին՝ փոխարինման դուրս գալով «Միդլսբրոյի» դեմ հանդիպան 79-րդ րոպեին։ Իր առաջին չորս խաղերում Մահրազը բավարարվում էր միայն փոխարինման դուրս գալով (այդ խաղերում նա հեղնիակում է մեկ գնդակ), իսկ հետո թիմի գլխավոր մարզիչ Նայջել Պիրսոնը արդեն վստահելով նրան հատկացնում է տեղ՝ թիմի հիմնական կազմում։ 2013-14 մրցաշրջանի արդյունքներով Մահրազը «Լեսթերի» կազմում դառնում է Ֆուտբոլային լիգայի առաջնության հաղթող։

2015 թվականի դեկտեմբերի 5-ին Մահրազը «Սուոնսիի» դեմ խաղում ձևակերպում է իր կարիերայի առաջին հեթ-տրիկը։

## Միջազգային կարիերա
Ռիյադ Մահրազը իրավունք ուներ հանդես գալու Ալժիրի և Ֆրանսիայի հավաքականներում և նա ընտրում է Ալժիրի հավաքականը։ 2014 թվականի մայիսի 31-ին նա խաղում է հավաքականի կազմում առաջին խաղը Հայաստանի հավաքականի (3:1) դեմ խաղում։ Նա դուրս է գալիս հիմնական կազմի հետ և խաղում մինչև խաղի 72-րդ րոպեն։

2014 թվականի հունիսին Մահրազը հավաքականի մարզիչ Վահիդ Հալիլհոջիչի կողմից հրավիրվում է հավաքական 2014 թվականի աշխարհի առաջնության եզրափակիչ փուլին մասնակցելու նպատակով։ Մահրազը առաջնության ամբողջ ընթացքում խաղում է ընդամենը մեկ խաղ։ Այդ խաղը առաջնության խմբային փուլի առաջին տուրի Բելգիայի հավաքականի դեմ խաղն էր, որում Մահրազը ոչինչով աչքի չի ընկնում և այդ իսկ պատճառով էլ հաջորդ տուրի խաղերում չի ներառվում թիմի հիմնական կազմում։

## Ձեռքբերումներ
### Ակումբային
** Լեսթեր Սիթի**
* Անգլիայի ֆուտբոլային լիգայի առաջնության հաղթող։ 2013-14

### Անձնական
* Ալժիրի տարվա լավագույն ֆուտբոլիստ։ 2015

## Անձնական կյանք
Ռիյադի հայրը ալժիրցի է, իսկ մայրը՝ մարոկկացի։

## Վիճակագրություն
### Ակումբային
*Ըստ 2016 թվականի մարտի 1-ի*

### Միջազգային
Ըստ 2015 թվականի նոյեմբերի 14-ի

## Ծանոթագրություններ

## Արտաքին հղումներ
* Էջը soccerway.com կայքում
* Խաղերի վիճակագրությունը ֆրանսիայում՝ www.lfp.fr կայքում 
* Ֆուտբոլիստի խաղերի վիճակագրությունը՝ Topforward կայքում 
* Խաղերի վիճակագրությունը Անգլիայում՝ soccerbase.com կայքում
* Էջը national-football-teams կայքում

Կատեգորիա:Ալժիրի հավաքականի ֆուտբոլիստներ
Կատեգորիա:Ալժիրցի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Լեսթեր Սիթիի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Մանչեսթեր Սիթիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ